b'\n_START_ARTICLE_\nJulius D\xc3\xb6pfner\n_START_SECTION_\nBakgrunn\n_START_PARAGRAPH_\nJulius D\xc3\xb6pfners f\xc3\xb8dested Hausen ble senere bydel i Bad Kissingen. Hans foreldre var Julius Matth\xc3\xa4us og Maria D\xc3\xb6pfner. Han hadde en s\xc3\xb8ster, Maria, og to br\xc3\xb8dre, Paul og Otto. Han begynte p\xc3\xa5 et gymnasium drevet av augustinerordenen i M\xc3\xbcnnerstadt i 1924, og senere p\xc3\xa5 presteseminaret i W\xc3\xbcrzburg og Det pavelige tysk-ungarske kollegium i Roma.\n_START_SECTION_\nPrest\n_START_PARAGRAPH_\nJulius D\xc3\xb6pfner ble presteviet av erkebiskop Luigi Traglia den 29. oktober 1939 og fullf\xc3\xb8rte s\xc3\xa5 sine studier ved det pavelige universitet Gregoriana og tok den teologiske doktorgrad i 1941, med et doktorarbeide om kardinal John Henry Newman. Han var s\xc3\xa5 kapellan i Gro\xc3\x9fwallstadt til 1944.\n_START_SECTION_\nBiskop\n_START_PARAGRAPH_\nDen 11. august 1948 ble D\xc3\xb6pfner utnevnt til biskop av W\xc3\xbcrzburg av pave Pius XII. Han ble bispeviet den p\xc3\xa5f\xc3\xb8lgende 14. oktober av erkebiskop Joseph Kolb av Bamberg.\n_START_SECTION_\nKardinal\n_START_PARAGRAPH_\nHan ble utnevnt til biskop av Berlin den 15. januar 1957, og ble kardinalkollegiets yngste medlem den 15. desember 1958._NEWLINE_Han ble promovert tuil erkebiskop av M\xc3\xbcnchen og Freising den 3. juli 1961. Han deltok p\xc3\xa5 annet vatikankonsil (1962-1965), og var med i konsilets presidentskap. Sammen med kardinal Ra\xc3\xbal Silva Henr\xc3\xadquez assisterte han kardinal L\xc3\xa9on-Etienne Duval med et av sluttbudskapene fra konsilet 8. desember 1965._NEWLINE_Julius D\xc3\xb6pfner med p\xc3\xa5 pavevalget i 1963 da pave Paul VI ble valgt._NEWLINE_Fra 1965 var 1976 var D\xc3\xb6pfner forman for den tyske katolske bispekonferanse og s\xc3\xa5ledes en ledend etalsmann for den katolske kirke i Tyskland. Han ble ofte beskrevet som papabile, men han d\xc3\xb8de i en alder av 62 \xc3\xa5r i den erkebiskoppelige residens i M\xc3\xbcnchen.\n_START_SECTION_\nKirkelige reformer\n_START_PARAGRAPH_\nKardinalen, som i den sekul\xc3\xa6re presse ble ansett som \xc2\xabliberal\xc2\xbb, kritiserte Kirkens \xc2\xabantikverte former\xc2\xbb og for \xc3\xa5 \xc2\xabmotsette seg ideer, former og muligheter dom kanskje tilh\xc3\xb8rer fremtiden, og som vi ofte finner det utenkelig skulle manifestere sg som legitime former for kristendom\xc2\xbb.\n_START_SECTION_\nF\xc3\xb8dselskontroll\n_START_PARAGRAPH_\nHan var sterke engasjert atbeide vedr\xc3\xb8rende kunsig barnebegrensing, og var en av lederne i Vatikanets studiekommisjon for studiet av emner vedr\xc3\xb8rende ekteskap, familie og f\xc3\xb8dselsregulering.\n_START_SECTION_\n\xc3\x98kumenikk\n_START_PARAGRAPH_\nHan st\xc3\xb8ttet ogs\xc3\xa5 det \xc3\xb8kumeniske arbeide.'